**Fonetica**

Fonetica este compartimentul ştiinţei despre limbă care studiază sunetele limbajului articulat. Fonetica studiază:

─ sunetele (caracteristicile sunetelor, modul de combinare a sunetelor în cuvinte, modificările sunetelor);

─ accentul;

─ intonaţia.

**Sunetele**

Sistemul fonetic al limbii române este constituit din 33 de sunete. După modul şi locul de articulare, sunetele se clasifică în:vocale, semivocale şi consoane.

Limba română are: 7 vocale, 4 semivocale şi 22 de consoane*.*

|  |  |  |
| --- | --- | --- |
| **Vocale** | **Semivocale** | **Consoane** |
| surde | sonore |
| ***a*** | ***ĕ*** | ***p*** | ***b*** |
| ***e*** | ***ĭ*** | ***t*** | ***d*** |
| ***i*** | ***ŏ*** | ***k*** | ***g*** |
| ***o*** | ***ŭ*** | ***f*** | ***v*** |
| ***u*** |  | ***s*** | ***z*** |
| ***î***(***â***) |  | ***ş*** | ***j*** |
| ***ă*** |  | ***č***(*ce*, *ci*) | ***ğ***(*ge*, *gi*) |
|  |  | ***k’***(*che*, *chi*) | ***g’***(*ghe*, *ghi*) |
|  |  | ***h*** | ***m*** |
|  |  | ***ţ*** | ***n*** |
|  |  |   | ***l*** |
|  |  |   | ***r*** |

**Corespondenţa dintre sunete şi litere**

Litera este semnul grafic folosit pentru notarea unui sunet.

În general, în limba română unui sunet îi corespunde o singură literă:

*car* – 3 litere, 3 sunete;

*drum* – 4 litere, 4 sunete;

*izvor* – 5 litere, 5 sunete;

*copac* – 6 litere, 6 sunete.

Această corespondenţă însă nu totdeauna se respectă:

*geam* – 4 litere, 3 sunete;

*ghindă* – 6 litere, 5 sunete;

*chibrit*– 7 litere, 6 sunete.

Literele folosite în scrierea limbii române, din punctul de vedere al relaţiei sunet – literă,se împart în două categorii:

a) Litere monovalente, sunt literele care corespund unui sunet distinct, care au deci o sigură valoare fonetică.

b) Litere plurivalente, sunt literele care au mai multe valori fonetice.

Din numărul total de litere, 19 sunt monovalente, iar restul de 12 litere (*e*, *i*, *o*, *u*, *c*, *g*, *h*, *k*, *q*, *w*, *x* şi *y*) sunt plurivalente.

Valoarea fonetică a acestor litere depinde:

─ de combinaţiilede litere în care apar,

─ de poziţia lor în silabă sau în cuvânt,

─ de caracterul vechi sau neologic al cuvintelor şi de limbalor de origine.

**Relaţia sunet – literă** în cazul literelor plurivalente:

1) aceeaşi literăpoate reda sunete diferite*:*

a) literele *e, i, o, u*sunt folosite pentru a nota atât vocale,cât şi semivocale;

b) litera *i* notează vocala *i,*iar la finala cuvintelor redă un sunetcare nu are valoare devocală*: fraţi, lupi, prieteni*;

c) literele *c, g*:

─ urmate de o vocală (cu excepţia lui *e*şi *i* ), de o consoană (în afară de *h* ) sau la sfârşit de cuvânt notează:

sunetele *k*,*g*: *casă*, *carte*, *cuptor*, *clasă*, *ac*, *gară*, *gât*, *glas*,*târg*.

─ urmate de *e* sau *i* notează sunetele *č*, *ğ*:*cer*, *cerne*, *cisternă*,*gem*, *ger*, *girafă*;*ciolan,* *melci*, *ceas*, *geană*, *fragi*

─ urmate de *h + e* sau *i* notează: sunetele *k’, g’*:*chenar*,*chitanţă*,*ghete, gheară*,*unchi,* *unghi*.

2) o literăpoate nota două grupuri de sunete:

─ *x =*grupul de sunete *cs*: *excursie*, *excepţie*, *expert*, *extremă*;

─ *x =*grupul de sunete *gz*: *exact,* *examen*, *exemplu*, *exerciţiu*;

3) acelaşi sunetpoate fi redat prin litere diferite;

a) sunetul *î* se redă prin literele:

─ *î:* *coborî*, *înainte*, *începe*, *înnopta*, *întoarce*, *neîncetat*, *reîntâlni*;

─ *â*: *adânc*, *câine*, *dânsul,* *pâine*, *pârâu*, *român*;

b) sunetul *i* se redă prin literele:

─ *i*: *iar*, *inimă, vis*;

─ *y*: *yankeu*;

c) sunetul *c* se redă prin literele:

─ *c*: *castană*;

─ *k*: *karate*, *kilogram*, *kilometru*, *kilowatt*;

d) sunetul *v*se notează prin literele:

─ *v*: *vapor*, *vine*, *vineri*, *vagon*;

─ *w*: *wat*,*wolfram.*

Aşadar, din punctul de vedere al valorilor exprimate, se disting următoarele trei subclase de litere:

1) litere cu o singură valoare (literele monovalente).

─ În cuvintele alcătuite din astfel de litere numărul de sunete este egal cu numărul de litere: *povaţă*(6 sunete, 6 litere).

2) litere cu mai multe valori (literele plurivalente).

─ *Exemplu*: litera *e* poate nota o vocală sau un diftong.

3) litere fără valoare fonetică (sau litere ajutătoare).

─ Există următoarele litere care pot avea acest statut: *h, e, i*. De fapt, ele au un statut dublu fiind:

a) litere cu valoare de sine stătătoare: *harnic, elev, istorie*;

b) litere lipsite de valoare fonetică proprie; în acest caz litera nu redă un anumit sunet, ci indică valoarea literei în vecinătatea căreia apare:

*c + e, i* = *č*: *cioban* – 6 litere, 5 sunete;

*g + e, i* = *ğ*: *geană* – 5 litere, 4 sunete;

*c*+*h + e, i* = *k’*: *chestionar* – 10 litere, 9 sunete;

*g + h + e, i* = *g’*: *gheaţă* – 6 litere, 5 sunete;

─ După cum vedem, în cuvintele care conţin şi litere lipsite de valoare fonetică numărul de sunete este mai mic decât numărul de litere.

**Vocalele**

Vocalele sunt sunete la a căror articulare aerul iese liber, fără să întâmpine niciun obstacol. Ele se produc prin vibraţia coardelor vocale. Ele pot forma singure silabe.

Vocalele limbii române se clasifică astfel:

|  |  |  |  |
| --- | --- | --- | --- |
| a) vocale închise: | *i* | *î* | *u* |
| b) vocale medii: | *e* | *ă* | *o* |
| c) vocale deschise: |  | *a* |  |

**Semivocalele**

Dintre cele şapte vocale, trei sunete (*a, ă, î*)sunt numai vocale (pline sau plenisone), iar celelalte patru (*e, o, i, u*) pot fi, în funcţie de context, vocale pline sau semivocale(*ĭ*, *ĕ*, *ŏ*, *ŭ*). Semivocalele niciodată nu alcătuiesc singure silabe. Ele pot constitui o silabă doar grupându-se împreună cu o vocală sau cu o vocală şi cu o altă semivocală. În acest caz, ele intră în componenţa diftongilor (*sŏa-re, sĕa-ră*) sau a triftongilor (*plĕŏa-pă, puş-tŏaĭ-că*).

**Consoanele**

Consoanele sunt sunete ale vorbirii formate mai ales din zgomote. La rostirea lor aerul întâlneşte obstacole la ieşirea din aparatul fonator.

Consoanele se împart în următoarele clase:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| a) consoane surde: | *p* | *t* | *k* | *f* | *s* | *ş* | *č* | *k’* | *h* | *ţ* |  |  |
| b) consoane sonore: | *b* | *d* | *g* | *v* | *z* | *j* | *ğ* | *g’* | *m* | *n* | *l* | *r* |

**Diftongii**

Diftongii sunt grupuri de două sunete (o vocală şi o semivocală sau o semivocală şi o vocală) rostite în cadrul aceleiaşi silabe:*aĭ*(*maĭ*), *eĭ*(*meĭ*), *ŏa*(*flŏa-re*), *oŭ*(*e-roŭ*), *ĕa*(*stĕa*), *ĭa*(*ĭar-bă*).

Diftongii pot fi:

a) ascendenți (sau urcători) cu semivocala pe primul loc şi cu vocala pe locul al doilea: *ĭa, ĭe, ĭu, ŏa*(*ĭar-nă, ĭe-pu-re, ĭu-te, sŏa-re, mŏa-ră*);

b) descendenți (sau coborâtori) cu vocala pe primul loc şi cu semivocala pe locul al doilea: *aĭ, eĭ, oĭ, uĭ, oŭ,*(*craĭ, zeĭ,noĭ, gu-tuĭ, ca-doŭ*)*.*

**Triftongii**

Triftongii sunt grupuri de trei sunete (dintre care o vocală şi două semivocale) rostite în cadrul aceleiaşi silabe: *ŏaĭ*(*le-ŏaĭ-că*), *ĭaĭ*(*tră-ĭaĭ*), *ĭŏa*(*i-ni-mĭŏa-ră*).

**Hiatul**

Hiatul este un grup de două vocale alăturate care fac parte din silabe diferite:*a-u*(*a-ur*), *e-a*(*te-a-tru*), *i-o*(*bi-o-log*), *o-o*(*zo-o-log*).

**Silaba**

Silaba este o parte dintr-un cuvânt care se rosteşte printr-un singur efort expirator, printr-o singură deschidere a gurii. O silabă poate cuprinde un sunet (o vocală) sau un grup de sunete dintre care unul este în mod *obligatoriu*o vocală.

Silabele sunt de două feluri:

a) silabe închise (se termină într-o vocală): *lu-mi-nă*;

b) silabe deschise (se termină într-o consoană): *dor-nic*.

**Accentul**

Accentul este evidenţierea unei silabe din cuvânt prin mărirea intensităţii vocii. În limba română, accentul nu are un loc fix. Accentul cade, cel mai adesea, pe ultima şi penultima silabă: *spec-ta-tór, úm-bră.*

Bibliografie: Internet (Limba română)